GUDSTJENESTEN SOM TROSPRAKSIS.

«Du tenker deg ikke frem til en ny måte å leve på, du lever deg frem til en ny måte å tenke på» har Henry Nouwen sagt. Derfor skal vi forsøke å øve oss på ulike trospraksiser sammen i høst. Men husk:

Ef 2.8-10

**For av nåde er dere frelst, ved tro. Det er ikke deres eget verk, men Guds gave.****9 Det hviler ikke på gjerninger, for at ingen skal skryte av seg selv.**

Les dagens tekst i 2 mos 20.8-11

**Husk sabbatsdagen og hold den hellig.**  **9** **Seks dager skal du arbeide og gjøre all din gjerning,** **10** **men den sjuende dagen er sabbat for Herren din Gud. Da skal du ikke gjøre noe arbeid, verken du eller din sønn eller din datter, verken slaven eller slavekvinnen din, verken buskapen din eller innflytteren som bor i byene dine.** **11** **For på seks dager laget Herren himmelen og jorden, havet og alt som er i dem; men den sjuende dagen hvilte han. Derfor velsignet Herren sabbatsdagen og helliget den.**

Hvordan praktiserer du hviledagen?

Hvilken plass har gudstjenesten i hviledagen? Fortell litt om hvorfor gudstjeneste/hvorfor ikke?

I talen trekkes gudstjenesten frem som en lydighetshandling og en motstrømshandling.

Vi blir utfordret til å ikke møte gudstjenesten som en forbruker med innstillingen «hva får jeg ut av dette» Hva kan være motgift mot en slik forbrukermentalitet?

Gudstjenesten handler om Gud og å tilbe ham, ikke alle har sine sterkeste opplevelser med Gud i gudstjenesterommet. Hvorfor skal vi likevel gå til gudstjeneste?

«Hold dere ikke borte når menigheten samles, slik noen har for vane» står det i Heb 10.25

Hva kan være god hjelp for deg og din familie for å komme i kirken?  
Har du noen du kan invitere med i kirken?

Få med dere undervisningspodcasten om gudstjenesten som slippes søndag 28 august!